SET ปิดลบ 3.50 จุด หลังไร้ปัจจัยใหม่ ลุ้นพรุ่งนี้รีบาวด์แนวต้าน 1,650
แรงขายทำกำไรกด SET ปิดลบ 3.50 จุด หลังไร้ปัจจัยใหม่หนุน ลุ้นพรุ่งนี้รีบาวด์แนวต้าน 1,650 พร้อมแนะจับตา
14 มิ.ย. 2564

นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) กล่าวว่า ตลาดหุ้นไทยวันนี้แกว่งตัวกรอบแคบ คล้ายกับตลาดหุ้นในภูมิภาคเอเชียเคลื่อนไหวกรอบแคบทั้งแดนบวก-ลบ หลังหลายตลาดปิดทำการวันนี้ และช่วงสั้นตลาดฯยังไม่มีประเด็นขับเคลื่อน ประกอบกับอยู่ในช่วงรอการประชุมธนาคารกลางสหรัฐฯ (เฟด) กลางสัปดาห์นี้ หากเฟดชะลอมาตรการกระตุ้นเศรษฐกิจก็อาจมีผลต่อการเคลื่อนย้ายเงินทุนไหลออกจากตลาดเกิดใหม่ไปที่ตลาดสหรัฐฯได้
ด้านนักลงทุนจึงเกิดความกังวลและระมัดระวังการเล่นเก็งกำไรหุ้นขนาดใหญ่ หันไปเล่นเก็งกำไรหุ้นขนาดกลางและเล็กตามปัจจัยเฉพาะตัวก่อนในช่วงรอดูผลประชุมเฟด และตลาดบ้านเราเผชิญแรงขายทำกำไรหุ้นที่ราคาปรับตัวขึ้นไปมากแล้วในช่วงก่อนหน้านี้
ส่วนแนวโน้มการลงทุนในวันพรุ่งนี้ (15 มิ.ย.) นายกิจพณ กล่าวว่า ตลาดฯยังมีโอกาสปรับตัวขึ้นได้ โดยมีแนวรับ 1,625 จุด ส่วนแนวต้าน 1,650-1,680 จุด พร้อมให้จับตาทิศทางการเคลื่อนย้ายเงินทุน
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
JAS มูลค่าการซื้อขาย  5,257.48. ล้านบาท ปิดที่ 3.38 บาท เพิ่มขึ้น 0.42 บาท
GUNKUL มูลค่าการซื้อขาย  3,146.21 ล้านบาท ปิดที่ 4.42 บาท เพิ่มขึ้น 0.26 บาท
KBANK มูลค่าการซื้อขาย  2,463.90 ล้านบาท  ปิดที่ 130.00 บาท เพิ่มขึ้น 1.00 บาท
BANPU มูลค่าการซื้อขาย  2,201.66 ล้านบาท ปิดที่  15.50 บาท ลดลง  0.30 บาท
AOT มูลค่าการซื้อขาย 2,190.01. ล้านบาท ปิดที่ 67.25 บาท ลดลง 1.25 บาท